b'\n_START_ARTICLE_\nCirkeline - Storbyens Mus\n_START_SECTION_\nHandling\n_START_PARAGRAPH_\nDet er blevet moderne tider i denne historie om den elskelige lille alf Cirkeline, der sover i en t\xc3\xa6ndstik\xc3\xa6ske p\xc3\xa5 tegnerens bord. Cirkeline flytter til byen sammen med sine venner musene Ingolf og Fredrik. Her m\xc3\xb8der de bymusen Sidse, der kender byen ud og ind og som bor alene med sin bedstefar og sin lillebror Viktor p\xc3\xa5 et skib i havnen. Og s\xc3\xa5 er der Hassan, en indvandrermus, der bor med sin familie hos en gr\xc3\xb8nthandler, hvor de hj\xc3\xa6lper til med at holde rent mod at f\xc3\xa5 noget fetaost._NEWLINE_Sidse har forskellige m\xc3\xa5der at transportere sig rundt i byen p\xc3\xa5. Bl.a. ved hj\xc3\xa6lp af en gammel rullesk\xc3\xb8jte. Men byen er naturligvis ikke uden farer. En stor rotte holder til i byens kloaker, og en dag dukker den op.... og blander sig i Cirkeline og musenes leg._NEWLINE_\xe2\x80\x9cStorbyens mus\xe2\x80\x9d er en road movie for b\xc3\xb8rn. For i en storby m\xc3\xa5 man naturligvis transportere sig hele tiden, hvis man skal rundt og specielt, hvis man ikke er st\xc3\xb8rre end fx en t\xc3\xa6ndstiks\xc3\xa6ske.\n_START_SECTION_\nPersongalleri\n_START_PARAGRAPH_\nCirkeline: _NEWLINE_er en alf, der er s\xc3\xa5 lille, at hun kan sove i en t\xc3\xa6ndstiks\xc3\xa6ske. Selvom alfer vel ikke nogen alder har, er hun vistnok omkring 10 \xc3\xa5r, snusfornuftig og lidt af en kyllingemor for sine venner musene.  Hun bor p\xc3\xa5 tegnerens bord. Den tegner der oprindelig har tegnet hende.  Hovedet er rundt som en cirkel, deraf hendes navn.  Selvom hun er en slags alf, har hun absolut ingen magiske evner._NEWLINE_Fredrik:_NEWLINE_er den ene af hendes musevenner. Han er 8 \xc3\xa5r. Meget foretagsom som drenge i den alder. Hurtig, modig og vaks. M\xc3\xa5ske ofte lidt for overmodig. Han er meget nysgerrig efter storbyen, som de flytter ind til. Altid i godt hum\xc3\xb8r og driller ofte sin lillebror...._NEWLINE_Ingolf: _NEWLINE_som er 6 \xc3\xa5r, er lidt af en dr\xc3\xb8mmer. Meget lidt modig, undtagen n\xc3\xa5r det virkelig g\xc3\xa6lder.  Han kan godt v\xc3\xa6re meget gener\xc3\xb8s.  Elsker landet og landlivet, hvor de jo har boet hele deres liv. Og han er bestemt ikke meget for storbyens fart._NEWLINE_Sidse:_NEWLINE_er en bymus p\xc3\xa5 10 \xc3\xa5r. Hip hopper og vild med storbyen. Fr\xc3\xa6k og hurtig. Kender de gode steder. Hun har et godt \xc3\xb8je til Fredrik og er i hvert fald ikke meget for at passe sin lillebror._NEWLINE_Viktor: _NEWLINE_Sidses lillebror. Ret vaks. Har sv\xc3\xa6rt ved at forst\xc3\xa5 han ikke altid er stor nok til at v\xc3\xa6re med._NEWLINE_Bedstefar:_NEWLINE_(Alts\xc3\xa5 Sidses). En lidt gnaven, men inderst inde hjertensgod gammel mus, der har mistet sit ene ben. P\xc3\xa5st\xc3\xa5r han er s\xc3\xb8r\xc3\xb8ver, hvilket han osse ligner. Fungerer som b\xc3\xa5de far og mor for Sidse og hendes lillebror Viktor._NEWLINE_Hassan:_NEWLINE_er en tyrkisk anden generations indvandrermus. Han er 7 \xc3\xa5r og kender byen som sin egen lomme. Han introducerer Ingolf og Fredrik til fetaost._NEWLINE_Den onde rotte:_NEWLINE_Ja, det er byens onde rotte der trods sit fine jakkes\xc3\xa6t holder til i byens kloaker.'